**KATINO PIRKIMO-PARDAVIMO SUTARTIS**

<Pasirinkite datą>

***Sutarties šalys:***

|  |  |
| --- | --- |
| VEISĖJAS |  |
| Veislyno pavadinimas, reg. Nr. |  |
| Vardas, pavardė |  |
| Telefonas |  |
| Adresas, miestas |  |

|  |  |  |
| --- | --- | --- |
| NAUJAS SAVININKAS |  | |
| Vardas, pavardė | |  | |
| Asmens kodas | |  | |
| Telefonas | |  | |
| Adresas, miestas, pašto k. | |  | |

|  |  |  |
| --- | --- | --- |
| KATINAS | |  |
| Vardas |  | | |
| Veislė |  | |
| Gimimo data | <Pasirinkite datą> | |
| Lytis, spalva |  | |
| Tėvo vardas, titulas |  | |
| Motinos vardas, titulas |  | |
| Kilmės dokumentų numeris |  | |
| Identifikacijos numeris |  | |

1. KATINAS SKIRTAS NEVEISIMUI IR PERDUODANT <pasirinkite iš sąrašo>
2. *VEISĖJO* IR *NAUJO SAVININKO* ĮSIPAREIGOJIMAI:
   1. *Veisėjas* įsipareigoja:
      1. užtikrinti, kad pardavimo metu gyvūnas būtų sveikas ir neturėtų ektoparazitų, nesirgtų grybeliniais susirgimais, neturėtų virusinių susirgimų požymių;
      2. užtikrinti, kad parduodamas katinas būtų veislinis, dehelmetizuotas, identifikuotas (įdėtas mikročipas), paskiepytas nuo pasiutligės;
      3. suteikti informaciją apie katino mitybos įpročius, priežiūrą;
      4. priimti katiną atgal ir grąžinti *naujam savininkui* patirtus nuostolius ir sumokėtus už katiną pinigus, jei pagal šios sutarties 3.2.2 punktą per 72 valandas nuo katino perėmimo įrodoma, kad katinas turi sveikatos sutrikimų;
      5. perregistruoti katiną *naujo savininko* vardu;
      6. vadovaujantis šios sutarties 2.2.4 punktu, padėti rasti naujus namus katinui, jei *naujas savininkas* nebeturi galimybės jo auginti;
      7. apmokėti gydymo išlaidas arba padovanoti kitą tos pačios veislės katiną, arba kitaip bendru sutarimu padengti moralinę ir/arba finansinę patirtą žalą (šiuo atveju, tai turi būti aprašyta šios sutarties papildyme), jei taip atsitinka, kad kačiukas turi įgimtų genetinių paveldimų ligų ir tai išryškėja iki 6 jo gyvenimo mėnesių. Susitarimas galioja tik tuo atveju, jei naujas savininkas pateikia įrodantį veterinarinį išrašą, kad liga yra įgimta. Veisėjui pageidaujant diagnozė turėtų būti nustatyta veisėjo rekomenduoto veterinarijos gydytojo, nuolatos gyvūną gydančio ar kito, pirkėjo pasirinkto veterinarijos gydytojo, ir jeigu prireiktų – trečio, nepriklausomo veterinarijos gydytojo.
   2. *Naujas savininkas* įsipareigoja:
      1. atsiskaityti už katiną šios sutarties 4 punkte numatyta tvarką;
      2. auginti katiną laikantis LR Gyvūnų gerovės ir apsaugos įstatymo reikalavimų;
      3. suteikti savalaikę veterinarinę pagalbą ir reguliarią veterinarinę priežiūrą;
      4. informuoti *veisėją,* jei dėl kažkokių priežasčių (išvyksta į užsienį gyventi, pasikeičia gyvenimo aplinkybės, dėl kurių nebegali laikyti katino) negali laikyti katino. *Veisėjo* pagalba neatlygintinai katinui rasti nauju namus. Pinigai *naujam savininkui* šiuo atveju už katiną negrąžinami;
      5. vadovaujantis šios sutarties 3.1.2 punktu, patikrinti katino sveikatą, jei veisėjui kyla įtarimų dėl blogos katino būklės;
      6. informuoti veisėją, jei norima perleisti katiną tretiesiems asmenims. Informuoti trečiuosius asmenis apie esamą pirkimo-pardavimo sutartį ir tolimesnes jos vykdymo sąlygas. Katinas gali būti perduotas tik su atskira gyvūno perdavimo naujam savininkui sutartimi, kurioje naujasis savininkas įsipareigos vykdyti esamos pirkimo-pardavimo sutarties sąlygas.
      7. Niekada katino neatiduoti į jokią prieglaudą, karantinavimo įstaigą ar kitas panašias įstaigas ir užtikrinti, kad katinas niekada nebus naudojamas moksliniams/ laboratoriniams tyrimams. Neeutanazuoti katino, jeigu tam nėra medicininės būtinybės.
3. *VEISĖJO* IR *NAUJO SAVININKO* TEISĖS:
   1. *Veisėjas* turi teisę:
      1. negrąžinti *naujam savininkui* sumokėto avanso už rezervuotą katiną, jei jis nusprendė katino nebepirkti;
      2. pastebėjus, kad *naujas savininkas* katiną netinkamai prižiūri (katinas yra akivaizdžiai blogos fizinės bei psichinės būklės, arba aiškiai matosi patirtas fizinis smurtas), turi teisę reikalauti, kad gyvūną apžiūrėtų nepriklausomas veterinaras. Įtarimams pasitvirtinus, *veisėjas* turi teisę atsiimti katiną, kartu atsiimant katino veterinarinį pasą, kilmės dokumentą ir jo parodinius įvertinimus bei sertifikatus (jei tokių yra), nekompensuoti *naujo savininko* patirtas išlaidas ir negrąžinti 4 punkte numatytos sumos. Įtarimams nepasitvirtinus, *veisėjas* apmoka veterinarinio patikrinimo išlaidas.
   2. *Naujas savininkas* turi teisę:
      1. atvykti pas veisėją į namus apžiūrėti ir išsirinkti katiną gyvai;
      2. per 72 val. nuo katino perėmimo iš *veisėjo* savo sąskaita patikrinti katino sveikatą licencijuotoje veterinarinėje gydykloje, jei katinas turi sveikatos problemų, turi teisę reikalauti kad *veisėjas* pasiimtų katiną atgal ir grąžintų už katiną sumokėtus pinigus (pagal šios sutarties 4 punktą), bei patirtas veterinarines išlaidas už gyvūno patikrinimą, bet ne gyvūno gydymą. Tam būtina pateikti patvirtinančius dokumentus: čekį ir veterinarinį išrašą. Nepasinaudojus šia teise *naujas savininkas* nebegali *veisėjui* reikšti pretenzijas dėl katino sveikatos ir reikalauti pinigų grąžinimo.
4. KAINA IR ATSISKAITYMO TVARKA
   1. Bendra suma už katiną, kurią pirkėjas turi sumokėti veisėjui yra       EUR.
   2. Pinigai turi būtų sumokėti gyvūno perdavimo dieną grynais arba pervesti į veisėjos sąskaitą , kurios rekvizitai yra .
5. ATSAKOMYBĖ:
   1. Visi su šia sutartimi susiję ginčai sprendžiami derybomis. Nesusitarus ginčai sprendžiami Lietuvos Respublikos teisės aktų nustatyta tvarka;
   2. Visi nesutarimai tarp sutarties pusių sprendžiami derybų keliu. Nepavykus susitarti, ginčai nagrinėjami Lietuvos Respublikos teisme. Teismo vieta – Vilnius;
   3. Sutartis galioja, kol bus gyvas katinas;
   4. Kiekviena iš Šalių sutinka Sutarties galiojimo laikotarpiu laikyti šios Sutarties sąlygas konfidencialiomis ir neatskleisti Sutarties turinio jokiai trečiai šaliai be išankstinio raštiško kitos Šalies sutikimo, išskyrus, kai to reikalauja įstatymai ir tinkamas Sutarties įgyvendinimas;
   5. Šalys įsipareigoja susilaikyti nuo veiksmų, kuriais būtų pažeistos šios Sutarties sąlygos, kurie galėtų daryti žalą šalių interesams, geram vardui bei tarpusavio santykiams;
   6. Ši sutartis sudaryta dviem originaliais egzemplioriais lietuvių kalba, po vieną kiekvienai šaliai. Abu sutarties egzemplioriai turi vienodą juridinę galią.
   7. Šalys pasirašo kiekviename sutarties lape.
6. SUTARTIES GALIOJIMAS IR PAKEITIMAS
   1. Ši sutartis įsigalioja nuo jos pasirašymo dienos ir galioja iki visiško sutartinių įsipareigojimų įvykdymo;
   2. Ši sutartis negali būti vienašališkai nutraukta, išskyrus atvejus, numatytus Lietuvos Respublikos civiliniame kodekse ir šioje sutartyje:
      1. jeigu pirkėjas nori nutraukti šią sudarytą sutartį, tokiu atveju sumokėtas *naujo savininko* avansas negrąžinamas;
      2. jeigu veisėjas atsisako parduoti katiną, tokiu atveju pirkėjui grąžinama sumokėta avanso suma.
   3. Sutarties pakeitimai ir papildymai galimi tik dvišaliu raštišku *veisėjo* ir naujo savininko sutarimu.
7. PRIEDAI
   1. galiojantis gyvūno augintinio veterinarinis pasas;
   2. ženklinimo pažyma;
   3. kilmės dokumentas;
   4. katino auginimo, maitinimo ir priežiūros rekomendacijos;

7.5. sutarties papildymas, jei pageidaujama įtraukti papildomus įsipareigojimus neaprašytus sutartyje.

*Veisėjas* perdavė, o *naujas savininkas* paėmė katiną <<pasirinkite datą>>.

Nuo katino perėmimo datos nuosavybės teisė į katiną pereina naujam savininkui

|  |  |
| --- | --- |
| VEISĖJAS  Vardas, pavardė  Parašas | NAUJAS SAVININKAS  Vardas, pavardė  Parašas |